Olga Rozanova

Olga Vladimirovna Rozanova (; 3. heinäkuuta (J: 21. kesäkuuta) 1886 Melenki, Vladimirin lääni – 8. marraskuuta 1918 Moskova) oli venäläinen avantgardetaiteilija, suprematismin, uusprimitivismin ja kubofuturismin edustaja. ==Elämäkerta== Rozanova aloitti 1904 opiskelun K. Bolšakovin ja Konstantin Juonin ateljeissa Moskovassa. Samaan aikaan hän opiskeli Stroganovin taideteollisuuskoulussa. Vuonna 1911 hänestä tuli taiteilijaryhmä Nuorten liiton (Sojuz Molodjoži) aktiivinen jäsen. Seuraavana vuonna hän ystävystyi futuristirunoilijoiden Velimir Hlebnikovin ja tulevan miehensä Aleksei Krutšenyhin kanssa. Vuonna 1916 hän liittyi venäläisten avantgardistien ryhmään Supremukseen, jota johti Kazimir Malevitš. Siinä vaiheessa hänen aiemmin kubismista ja italialaisesta futurismista vaikutteita saanut maalaustyönsä suuntautui täysin itsenäisesti puhtaaseen abstraktismiin, jossa sommitelma perustuu visuaalisen painon ja värien suhteeseen. Samana vuonna Rozanova työskenteli yhdessä muiden suprematistien, kuten Kazimir Malevitšin, Aleksandra Eksterin, Nina Genken, Ljubov Popovan, Ksenia Boguslavskajan, Nadežda Udaltsovan, Ivan Kljunin, Ivan Punin ynnä muiden, kanssa Verbovkan kylän taiteilijayhteisössä Kiovassa, jossa avantgardetaiteilijat toimivat yhteistyössä käsityöläisten kanssa kehittäen modernia koriste- ja käyttötaidetta, kuten mattoja, tyynyjä, huiveja ja vöitä.Charlotte Douglas. Suprematist embroidered ornament . Art Journal, Spring 1995 v54 n1 p42(4), arsnova.ru. Viitattu 25.11.2008. Vuosina 1917–1918 hän teki sarjan non-objektiivisia maalauksia, joista hän käytti nimitystä värimaalaus (tsvetopis).Alexander Boguslawski, Olga Vladimirovna Rozanova , Russian Painting. Viitattu 25.11.2008. Hänen Ei-esineellinen sommitelmansa, 1918, joka tunnetaan myös nimellä Vihreä raita, ennakoi eräiden abstraktien ekspressionistien litteää kuvapintaa ja runollista vivahteikkuutta. == Kuvia teoksista == === Uusprimitivismi === Tiedosto:Urban Landscape (Rozanova, 1910).jpg| Kaupunkimaisema, 1910. Tiedosto:Selfportrait (Rozanova, 1912).jpg|Omakuva, 1912. Tiedosto:Portrait of sister Anna Vladimirovna Rozanova (Rozanova, 1912) - anagoria.jpg| Siskon muotokuva, Anna Vladimirovna Rozanova, 1912. Tiedosto:Smithy (Rozanova, 1912).jpg|Paja, 1912. === Kubismi ja futurismi === Tiedosto:Man on the Street (Analysis of Volumes) (Rozanova, 1913).jpg|Mies kadulla, 1913. Tiedosto:Rozanova Ducks Nest.jpg|Kuvitusta Aleksei Krutšenyhin teokseen Sorsanpesä, 1913. Tiedosto:Writing Desk (Rozanova, 1914).jpg|Kirjoituspöytä, 1914. Tiedosto:Sideboard with Dishes (Rozanova, 1915) - anagoria.jpg| Astioita, 1915. Tiedosto:Suprematism (Rozanova, 1916).jpg|Sommitelma, 1916. === Suprematismi ja non-objektiivinen maalaus === Tiedosto:Suprematism (Rozanova, 1916-1917).jpeg|Suprematismi, 1916-1917. Tiedosto:Non-Objective Composition (Color Painting) (Rozanova, 1917).jpg|Non-objektiivinen sommitelma (Värimaalaus), 1917. Tiedosto:Suprematism (Rozanova, 1916 (RM, a)).jpg| Sommitelma (Suprematismi), 1916-1917. Tiedosto:Green Stripe (Rozanova, 1917).jpg| Vihreä viiva, 1917. Tiedosto:Colour Painting. Sketch. 1 (Rozanova, 1917).jpg|Tsvetopis, 1917. Tiedosto:Non-Objective Composition. Color Painting (Rozanova, 1917 (RM)).jpg|Sommitelma, 1917. ==Lähteet== *Avant-garde Russe, Andrei Nakov, Art Data, 1986 *Abstract Art, Mel Gooding, Tate Publications, 2001 * Шишанов В. А. Витебский Музей современного искусства: история создания и коллекции. 1918—1941. Минск: Медисонт, 2007. 144 s. ===Viitteet=== ==Aiheesta muualla== *Elämäkerta *MOMA online, A Little Duck's Nest... of Bad Words, Rozanovan ja Krutšenyhin taiteilijakirja sekä lyhyt elämäkerta. Luokka:Venäläiset taidemaalarit Luokka:Ukrainalaiset taidemaalarit Luokka:Venäjän ja Neuvostoliiton avantgarde Luokka:Vuonna 1886 syntyneet Luokka:Vuonna 1918 kuolleet